kardosdrur/scandi-wiki huggingface dataset:
Modest Mouse

Modest Mouse er et amerikansk alternativt rock-band dannet i 1993 i en forstad til Seattle.

Bandet blev dannet af forsanger Isaac Brock, trommeslager Jeremiah Green og bassisten Eric Judy. Debutalbummet This Is a Long Drive for Someone with Nothing to Think About udkom i 1996. Bandet har siden debuten haft skiftende medlemmer. I 2006 sluttede guitarist Johnny Marr (tidligere The Smiths) sig til gruppen sammen med percussionist Joe Plummer (the Black Heart Procession) og multi-instrumentalist Tom Peloso. Sammen arbejdede de på albummet We Were Dead Before the Ship Even Sank, der udkom i 2007. I 2009 sluttede guitarist Jim Fairchild sig til gruppen.

Diskografi

Albums 
 This Is a Long Drive for Someone with Nothing to Think About (1996)
 The Lonesome Crowded West (1997)
 The Moon & Antarctica (2000)
 Good News for People Who Love Bad News (2004)
 We Were Dead Before the Ship Even Sank (2007)
 Stangers To Ourselves (2015)
 The Golden Casket (2021)

Musikgrupper fra USA
Indierockgrupper fra USA
Ingenue

Ingenue (fransk ingénue, afledt af det latinske ingenuus der betyder "naturlig" eller "naiv") er en uskyldig, naiv ung pige; bruges i teater- og filmverdenen som en betegnelse for tilsvarende rolle.

Skuespillerinder der har spillet ingenuer 
Sarah Brightman
Claire Danes
Doris Day
Judy Garland
Johanne Luise Heiberg
Vanessa Anne Hudgens
Mary Martin
Anna Nielsen
Mary Pickford
Debbie Reynolds
Elisabeth Cathrine Amalie Rose
Emmy Rossum
Jane Seymour

Kilde 
ODS på nettet

Franske vendinger
Fiktive personer
Modjo

Modjo er en fransk duo bestående af producer Romain Tranchart og sanger Yann Destagnol. De har haft stor succes med singlen "Lady (Hear Me Tonight)".

Romain og Yann mødte hinanden i 1998, hvorefter de begyndte deres samarbejde og debutsinglen "Lady (Hear Me Tonight)" udkom. 

Efter udgivelsen af singlen "No More Tears" i 2001 påbegyndte de to medlemmer deres respektive solokarrierer – dog uden at de gik hver til sit. 

I 2002 udkom singlen "On Fire".

Duoer
Musikgrupper fra Frankrig
Musikgrupper fra 1998
Monopol (band)

Monopol var et dansk rock-band. Monopol bestod af de to medlemmer, Nikolaj Rysager og Noah Rosanes, søn af Tamra Rosanes.

Monopols lyd kan karakteriseres som en blanding af rock, pop og dance.

Bandet er blandt andet kendt for singlerne "Fis Nu Af" og "Hvis Vi To Var Nøgne".

I 2002 blev Monopol udvalgt til Karrierekanonen på P3.

I 2003 udkom det selvbetitlede debutalbum.

Referencer

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra Danmark
Kronsgaard

Kronsgaard er en landsby og kommune beliggende få kilometer nord for Kappel i det østlige Angel i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Gelting Bugt kommunefælleskab (Amt Geltinger Bucht). I kirkelig henseende hører Kronsgaard under Gelting Sogn. Sognet lå i Kappel Herred (oprindelig Ny Herred), da området tilhørte Danmark.

Geografi 
Under Kommunen hører også Brede (tysk Breede), Bosysensmark (Boysenfeld), Danskgade (Dänische Straße), Dommedag (Domstag), Dyttebøl (Düttebüll), Dreiet (Drecht), Galtmose (Golsmaas), Langmark (Langfeld), Puthul el. Pothul (Pottloch), Regnholt (Regenholz) og Smaahus (Smaahuus). 

Kommunen er præget af landbrug og turisme. Turisme er især koncentreret på bydelen Galtmose. Uden for Kronsgaard ligger en cirka 3 km lang naturstrand. Mod syd ligger den lille Færgeskov.

Historie 
Kronsgaard er første gang nævnt 1535. Måske har stedet været en kongelig gård. Der berettedes om rester af en borgplads med tilsvarende borggrav tæt ved stranden. Kronsgaard tilhørte senere herregården Bukhavn (Buckhagen). Dyttebøl dukker første gang op i skriftlige kilder i 1438. Stednavnet henføres til mandsnavnet Dytti. Dyttebøl gods blev anlagt i 1554. Puthul el. Pothul er første gang nævnt 1780. Forleddet er antagelig afledt af potte, der kan sigte til fund af lerkar. Måske tages der ler til jydepotter.

Billeder

Kendte 
 Christoph Ludwig Vollertsen (28. oktober 1754 i Dyttebøl - 27. oktober 1841 i Hytten i Hyttenbjerge), dansk-slesvigsk præst

Eksterne henvisninger 

 Kommunens hjemmeside

Referencer 

Byer i Angel
Byer i Kreis Slesvig-Flensborg
Mýa

Mýa Marie Harrison (født 10. oktober 1979) er en amerikansk R&B-sangerinde, sangskriver, producer, skuespillerinde og model. Hun er født og opvokset i Washington, D.C.

Det selvbetitlede debutalbum udkom i 1998 og solgte mere en to millioner eksemplarer i USA.

Hendes andet album Fear of Flying udkom i 2000 og blev en stor succes i USA og internationalt. Mya fik sit kommercielle gennembrud med singlen "Case of the Ex".

I 2001 indspillede Mya et cover af singlen "Lady Marmalade" med sangerinderne Christina Aguilera, Lil' Kim, og Pink. Singlen var en del af soundtracket til filmen Moulin Rouge.

Myas tredje album udkom i 2003.

Diskografi 
 Mýa (1998)
 Fear of Flying (2000)
 Moodring (2003)
 Liberation (2007)
 Sugar & Spice (2008)
 K.I.S.S. (Keep It Sexy & Simple) (2011)
 Smoove Jones (2016)
 TKO (The Knock Out) (2018)

Eksterne henvisninger 

 P3 Playlistnyt 
 
 

Fra DR P3 playlistnyt
Sangere fra USA
Personer fra Washington D.C.
Nice Device

Nice Device var en dansk pop-gruppe der blev dannet i 1992.
Gruppens arbejde resulterede bl.a. i 500.000 solgte eksemplarer af singlen "Cool Corona", grammyer for årets nye navn og årets hit i 1994, turnéer i Danmark, samt diverse optrædener i Tyskland og Østrig.

Gruppen nåede at udgivet to albums. Debutablummet The Album fra 1993 og Get Inside fra 1995.

I sommeren 1996 besluttede Nice Device at stoppe, for hver især at forfølge egne musikalske mål.

Diskografi 
The Album (1993)
Get Inside (1995)

Eksterne henvisninger 

Fra DR P3 playlistnyt
Popgrupper fra Danmark
Musikgrupper fra 1992
Olive (band)

Olive er en engelsk dance gruppe fra det nordlige England. Gruppen bestod oprindeligt af Tim Kellett, Robin Taylor-Firth, og Ruth-Ann Boyle. Gruppen har udgivet to albums, det andet uden Taylor-Firth. 	Extra Virgin udkom i 1996 efterfulgt af Trickle i 2000.

Olive er bedst kendt for singlen "You're Not Alone" fra 1996 der var nummer et på hitlisterne i Storbritannien.

Referencer

Eksterne henvisninger 
 P3 Playlistnyt 

Fra DR P3 playlistnyt
Musikgrupper fra England
Run-D.M.C.

Run DMC var en amerikansk hiphop gruppe fra Queens, New York.

Gruppen blev dannet af de tre medlemmer Joseph "Run" Simmons, Darryl "D.M.C." McDaniels, og Jason "Jam-Master Jay" Mizell.
Gruppen er anerkendt som en af de mest indflydelsesrige hiphop grupper nogensinde. Gruppen havde sin storhedstid i 1980'erne. 

I 2007 hædrede MTV gruppen som Greatest Hip Hop Group of All Time. I 2009 kom hiphop trioen i Rock and Roll Hall. 

Debutalbummet Run-D.M.C. udkom i 1984. 

Det seneste album Crown Royal udkom i 2001.

Diskografi

Albums 
 Run D.M.C. (1984)
 King of Rock (1985)
 Rasing Hell (1986)
 Tougher Than Leather (1988)
 Back from Hell (1990)
 Down with the King (1993)
 Crown Royal (2001)

Eksterne henvisninger 

 
 
 P3 Playlistnyt 

Fra DR P3 playlistnyt
Hiphopgrupper fra USA
Hørup (Sydslesvig)

Hørup () er en landsby og kommune beliggende få kilometer vest for Flensborg på gesten i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefælleskab (Amt Schafflund). Til kommunen hører også Bjørnshoved (Bärenshöft), Hørup Mark (Hörupfeld), Ny Hørup og Spølbæk (Spölbek). I kirkelig henseende hører Hørup under Nørre Haksted Sogn. Sognet lå i Vis Herred (Flensborg Amt), da Slesvig var dansk indtil 1864.

Hørup er første gang nævnt 1474. Stednavnet henføres til enten høj eller hø. Kommunen er landbrugspræget med flere landbrugsbedrifter i kommunenes areal. Sydøst for byen blev indtil starten af 1900-tallet udvundet myremalm.

De mange vandløb i kommunens areal gjorde det nødvendig at bygge flere broer. I 1769 forordnede Christian 7. oprettelsen af tre broer. Kommunens største vandløb er Skovlund Å. En bro er også gengivet i Hørups byvåben.

Eksterne henvisninger 
 Kommunens hjemmeside

Noter 

Byer i Kreis Slesvig-Flensborg
Salt-N-Pepa

Salt-N-Pepa (alternative stavemåder: Salt-n-Pepa og Salt 'N' Pepa) er en Grammy Award-vindende amerikansk hiphop-trio fra Queens, New York. Gruppen blev dannet i 1985.

Salt 'N' Pepa består af Cheryl James ("Salt", nu Cheryl Wray), Sandra Denton ("Pepa") og Deidra "Dee Dee" Roper (Spinderella). Gruppen har solgt mere end 15 millioner albums og singler verden over og er den bedst sælgende kvinde rap-gruppe nogensinde.

Gruppen brød op i 2002, men blev efterfølgende gendannet i 2007.

Debutalbummet Hot, Cool & Vicious udkom i 1986.

Hiphopgrupper fra USA
Sixpence None the Richer

Sixpence None the Richer er et amerikansk rock/pop band dannet i New Braunfels, Texas. De er bedst kendt for sangen Kiss Me fra 1998 og covernumrene Don't Dream It's Over og There She Goes. Bandets navn er inspireret af et afsnit i bogen Mere Christianity af C. S. Lewis.

Debutalbummet The Fatherless & the Widow udkom i 1994. Det seneste album udkom i 2012 under titlen 'Lost in Transition.

I 2004 brød gruppen op hvorefter de blev gendannet i 2008.

Gruppen har udgivet i alt fem opsamlingsalbum, senest Greatest Hits'' i 2009.

Diskografi
1994: The Fatherless and the Widow
1995: This Beautiful Mess
1997: Sixpence None the Richer
2002: Divine Discontent
2012: Lost in Transition

Popgrupper fra USA
Rockgrupper fra USA
Kristne musikgrupper
Smash Mouth

Smash Mouth er et amerikansk rockband fra San Jose, Californien. Det blev dannet i 1994, og bestod oprindeligt af Steve Harwell (forsanger), Kevin Coleman (trommer), Greg Camp (guitar) og Paul De Lisle (bas). De er kendt for deres sange "Walkin' on the Sun" (1997), "All Star" (1999), og  "Then The Morning Comes" (1999), samt deres coverversion af The Monkees' "I'm a Believer" (2001).

Bandet har en retrostil og har indspillet coverversioner af flere årtiers popmusik. De har bl.a optrådt med coverversioner af; "Why Can't We Be Friends?", Simple Minds' "Don't You (Forget About Me)", ? & the Mysterians' "Can't Get Enough of You Baby", the Beatles' "Getting Better" og "I Wan'na Be Like You" fra tegnefilmen Junglebogen. Desuden har Smash Mouth skrevet to sange til den sydkoreanske film Pororo, The Racing Adventure; "Beside Myself" og "Everything Just Crazy".

Medlemmer 

Nuværende medlemmer
 Paul De Lisle – bas, baggrundsvokal (1994–nu); forsanger (som følge af Harwells fravær i 2016)
 Michael Klooster – keyboard, programmering, baggrundsvokal (2008–nu; tour- og sessionmedlem: 1997–2008)
 Randy Cooke – trommer, baggrundsvokal (2010–2011, 2011–2012, 2013, 2016–2018, 2018–nu)
 Sean Hurwitz – guitar, baggrundsvokal (2011–2012, 2012–2016, 2019–nu)

Tidligere tourmedlemmer
 Mark Cervantes – percussion, theremin, baggrundsvokal (1999–2008, 2014, 2018)
 Danny Richardson – guitar (2018)

Tourvikarer
 Kristian Attard – bas, baggrundsvokal  (2017)

Tidligere medlemmer
 Steve Harwell – forsanger, piano, lejlighedsvis keyboards (1994–2021)
 Kevin Coleman – trommer (1994–1999)
 Greg Camp – guitar, baggrundsvokal; lejlighedsvis keyboards og turntables (studio) (1994–2008, 2009–2011, 2018–2019)
 Michael Urbano – trommer (1999, 2000–2006, 2009–2010, 2018)
 Mitch Marine – trommer (1999–2000, 2006, 2007–2009, 2010)
 Jason Sutter – trommer (2006–2007, 2011, 2013–2016)
 Leroy Miller – guitar, baggrundsvokal (2008–2009)
 Charlie Paxson – trommer, baggrundsvokal (2011, 2012–2013)
 Mike Krompass – guitar, baggrundsvokal (2012)
 Sam Eigen – guitar, baggrundsvokal (2016–2018)

Tourgæster
 Adam Young – forsanger, guitar (2011)
 Miles Zuniga – guitar (2013)

Tidslinje

Diskografi 
 Fush Yu Mang (1997)
 Astro Lounge (1999)
 Smash Mouth (2001)
 Get the Picture? (2003)
 The Gift of Rock (2005)
 Summer Girl (2006)
 Magic (2012)
 Fush Yu Mang (acoustic) (2018)

Referencer

Eksterne henvisninger 

Musikgrupper fra USA
Musikgrupper fra 1994
Sonique

Sonia Clarke (født 21. juni 1965 i London) er bedst kendt under kunstnernavnet Sonique. Sonique er en britisk sangerinde og DJ kendt for sin karriere indenfor dancemusik. I 2001 vandt hun en BRIT Award for British female solo artist.

Debutsinglen "Let Me Hold You" udkom i 1985.
Hendes rigtige folkelige gennembrud kom i 2000 med hit singlen "It Feels So Good". 
Hun er pt. under behandling for kræft.

Musikere fra England
Stardust (band)

Stardust var et musikalst samarbejde mellem producerne Thomas Bangalter og Alan Braxe, og sanger Benjamin Diamond.

Projektet udgav det populære nummer "Music Sounds Better with You" i 1998. Sangen var baseret på et sample af "Fate" af Chaka Khan fra 1981. Singlen blev indspillet i Paris af Daft House productions. Thomas Bangalter er en del af Daft Punk.

Bangalter, Braxe og Diamond har ikke arbejdet sammen efterfølgende.

Videoen til singlen "Music Sounds Better with You" var instrueret af Michel Gondry.

Referencer

Eksterne henvisninger 
 

Fra DR P3 playlistnyt
Musikgrupper fra Frankrig
Musikgrupper fra 1995
Stereo MCs

Stereo MCs er en engelsk alternativ hiphop/acid jazz-gruppe dannet i 1985. Gruppen blev verdenskendt i 1992 med singlen "Connected". Debutalbummet 33-45-78 udkom i 1989 og deres seneste album Double Bubble udkom i 2008.

Diskografi

Albums 
 The Stereo MCs (EP) (1989) †
 33-45-78 juli 1989)
 Supernatural (September 1990)
 Connected (October 1992) #2 UK
 DJ-Kicks: Stereo MCs (mixed af the Stereo MCs) (2000)
 Deep Down & Dirty (Stereo MC album) (2001) #17 UK
  Retroactive (2002) (best of opsamlingsalbum)
  Paradise (2005)
 Live at the BBC (2008)
 Double Bubble (2008)
 Emperor´s Nightingale (august, 26., 2011)

† Denne EP blev skrevet, produceret og komponeret af the Stereo MCs og udgivet på Island Records. Sangene kom senere på deres første. Sporene var som følger:

 "What Is Soul?" (sampled Ben E. King's "What Is Soul?", David Byrne and Brian Eno's "Regiment" and Talking Heads' "Once In A Lifetime")
 "On 33" (samplet George Clinton's "Atomic Dog" and Deep Purple's "And The Address")
 "Bring It On"
 "Neighbourhood"
 "Gee Street" (sampled Rose Royce's "6 O'Clock DJ")

Singler 
 "Move It" (March 1988) – Stereo MCs and DJ Cesare
 "What is Soul?" (oktober 1988)
 "On 33" (juni 1989)
 "Lyrical Machine" (august 1989)
 "Elevate My Mind" (september 1990) #74 UK #39 US
 "Lost in Music" (March 1991) #46 UK
 "Connected" (September 1992) #18 UK, #20 US, #5 US Modern Rock
 "Step It Up" (November 1992) #12 UK, #58 US, #16 US Modern Rock
 "Ground Level" (februar 1993) #19 UK
 "Creation" (maj 1993) #19 UK
 "Deep Down and Dirty" (2001) #17 UK
 "We Belong in This World Together" (2001) #59 UK
 "Warhead" (2005)
 "Paradise" (2005)
 "Black Gold" (2008)
 "Boy" (feat. Jamie Cullum) (2011)

Referencer 

Musikgrupper fra England
Har spillet på Roskilde Festival
Stunn Gunn (multikunstner)

Stunn Gunn, født Kristoffer Sjelberg, er en dansk musikproducer og trommeslager.

Stunn Gunn har en fortid i Booty Cologne, i Malk De Koijns liveoptrædener og ikke mindst som trommeslager for Bikstok Røgsystem.

I 2008 dannede han sammen med Eaggerman fra Bikstok Røgsystem duoen EaggerStunn, som udsendte nummeret "Morder Dem" i 2008, og i 2012 kom debutallbummet Armagedion. Duoen gik fra hinanden i 2017.

Referencer

Eksterne henvisninger 
 
 Bikstok møder Booty Cologne

Tjek fødselsår
Musikere fra Danmark
The Underdog Project

The Underdog Project er et houseband fra Tyskland. Bandet udgav deres første album It Doesn't Matter i 2001. Fra albummet stammer hits som "Saturday Night", "Summer Jam" og "Tonight".

The Underdog Project blev dannet, da Vic Krishna besøgte Tyskland og jammede med den canadiske sanger Craig Smart. Efter en del demoer var fuldlængde albummet It Doesn't Matter.

Deres single "Remember" blev samplet i Akon-hittet "Right Now Na Na Na".

Musikgrupper fra Tyskland
Third Eye Blind

Third Eye Blind er et amerikansk rock-band dannet i 1990'erne i San Francisco.

I 1997 udkom deres selvbetitlede debutalbum, som opnåede stor succes. Opfølgeren Blue udkom i 1999. I 2003 udkom albummet Out of the Vein. I 2008 udgav bandet den digitale EP Red Star. Seks år efter udgivelsen af deres seneste fuldlængdealbum udkom Ursa Major i august 2009.

Bandet er bedst kendt for singlen "Semi-Charmed Life" og andre populære sange som "How's It Going To Be", "Jumper", og "Never Let You Go".

Eksterne henvisninger 
 

Musikgrupper fra USA
Indierockgrupper fra USA
Silent Hill: Shattered Memories

Silent Hill: Shattered Memories er det syvende spil i Silent Hill-serien. Spillet tager spilleren tilbage til det første spil, hvor man følger Harry.

Spillet er udviklet af Climax Group og udgivet til PlayStation 2, PlayStation Portable og Wii af Konami.

Referencer

Eksterne henvisninger 
 
 Produktside 
 Officiel hjemmeside (USA) 
 Officiel hjemmeside (Japan)

Computerspil fra 2010
Shattered Memories
PlayStation Portable-spil
PlayStation 2-spil
Wii-spil
Motorveje i Sverige

Dette er en liste over motorveje i Sverige. Motortrafikvejene, som kompletter de vigtigste motorvejsstrækninger, findes også på listen.

Motorvejsstrækninger i Sverige 
 E4 Helsingborg – Kånna
 Kånna – Toftaholm er en mødefri motortrafikvej (2+1)
 Toftaholm – Jönköping – Linköping – Norrköping – Stockholm – Uppsala – Gävle (Lexe)
 Gävle (Lexe) – Axmartavlan er en mødefri motortrafikvej (2+1)
 Söderhamn – Hudiksvall er en mødefri motortrafikvej (2+2)
 Njurunda - Sundsvall – Bergeforsen
 Piteå – Norrfjärden
 E6 Maglarp – Malmö – Halmstad – Göteborg – Uddevalla – Svinesund – (Norge)
 E18 Segmon – Ed
 Karlstad – Skattkärr
 Lekhyttan – Köping
 Köping – Västjädra er en mødefri motortrafikvej (2+1)
 Västjädra – Järva krog
 Bergshamra – Rosenkälla
 Rosenkälla – Söderhall er en mødefri motortrafikvej (2+1)
 Söderhall – Norrtälje
 E20 (Danmark) – Øresundsbroen – Malmö – Halmstad – Göteborg
 Göteborg – Tollered
 Ingared – Alingsås
 Lundsbrunn – Holmestad
 Vretstorp – Arboga
 Eskilstuna – Stockholm
 E22 Maglarp – Malmö – Lund – Fogdarp
 Hörby – Linderöd
 Vä – Fjälkinge
 Gualöv – Mörrum
 Nättraby – Karlskrona
 Kørsel forbi Kalmar
 E45 Udgør sammen med E18 afsnittet Segmon – Ed
 E65 Malmö – Tittente
 11 Malmö Bulltofta – Trafikplats Sunnanå
 28 Karlskrona Österleden
 25 og 30 Öjaby – Växjö centrum
 34 Linköping Trafikplats Tift (E4 Linköping västra) – Vallarondellen "Malmslättsleden"
 35 Linköping Trafikplats Staby (E4 Linköping östra) – Mörtlösarondellen
 40 Göteborg – Borås – Rångedala
 44 Herrestad (bydel i Uddevalla hvor den nye E6 tilsluttes) – Uddevallas östra stadsdelar (gamla E6)
 Uddevallas østlige bydele – Båberg (Vänersborg) Disse to motorvejsstrækninger skilles ad på en kort strækning, som er mødefri motortrafikvej
 49 Skara – Axvall
 50 Udgør sammen med E20 afsnittet Brändåsen (Hallsberg) – Norrplan (Örebro)
 53 Oxelösund – Nyköping
 73 Stockholm (Gubbängen) – Gryt
 75 Stockholm Södra Länken
 80 Gävle – Sandviken
 222 Henriksdal – Graninge
 226 Årsta – Östberga
 229 Skarpnäck – Bollmora
 260 Älta – Skrubba Hele strækningen på nær 500 meter deles med länsväg 229.
 265 Norrortsleden E4 – Sollentuna – Täby kyrkby
 273 Arlandaleden E4 – Stockholm-Arlanda Airport
 Uden skiltede numre
 Tycho Hedéns väg, sydlige afkørsel i Uppsala, tilslutter til E4
 Ängelholmsleden (E4.23), nordlige afkørsel i Helsingborg
 Inre Ringvägen i Malmö (kommunal), f.d. E6/E20
 Afkørslen på Autostradan mod Lund i Malmö (hedder egentlig Stockholmsvägen eller E22.10).
 Del av Västkustvägen i Arlöv, tilslutter til E6/E20
 Afkørslen på motorvejen mod Trelleborg i Malmö (del af Trelleborgsvägen)
 Brantingsmotet – Ringömotet i Göteborg, hedder E6.21, men skiltes dog 155.
 Saltsjöbadsleden i Nacka (kommunal). Hed tidligere länsväg 228.
 Södra Infartsleden i Örebro (E20.05), som forbinder E18/E20 med byens centrale dele.

Se også 
 Motorvej
 Motortrafikveje i Sverige

Eksterne henvisninger 

 Motorways – Exit Lists Page – Sweden – Sverige

 
Geografiske lister

pt:Auto-estradas da Suíça
Train (band)

Train er et amerikansk poprock-rockband, der blev dannet i 1994 i San Francisco i Californien. Bandet består i dag af Pat Monahan (vokal) og Jimmy Stafford (guitar), der fungerer som bandets ansigter udadtil, samt Jerry Becker (guitar, keyboard) og Hector Moldonado (bass), der turnerer som en del af bandet. Train er bedst kendt for internationale hits som "Drops of Jupiter (Tell Me)", "Hey, Soul Sister" og "Drive By", hvoraf førstenævnte vandt to Grammy Awards i 2002. I 2011 indbragte "Hey, Soul Sister" bandet dets tredje Grammy Award.

Train blev dannet i 1994 af Pat Monahan og Rob Hotchkiss, og i 1998 finansierede bandets medlemmer selv det selvbetitlede debutalbum. Albummet "Train" fik rimelig succes og toppede bl.a. Heatseekers' liste i 1999 anført af singlen "Meet Virginia", der samme år nåede plads nummer 15 på The Billboard Hot 100, og i dag er den oftest figurerende sang fra debutalbummet til Trains koncerter. Siden hen har bandet oplevet en del udskiftning blandt dets medlemmer. Den største omvæltning kom i forbindelse med bandets midlertidige opbrud i 2006. Bandets fjerde album, "For Me, It's You", var således præget af megen intern uro; under arbejdet med dette var der angiveligt intet lederskab i gruppen og bandet var havnet i en identitetskrise. Efter udgivelsen af dette album i 2006 brød bandet følgelig op, og medlemmerne gik hvert til sit. Forsanger Pat Monahan udgav i efteråret 2007 soloalbummet, "Last of Seven".

I 2009 gik Pat, Jimmy og Scott imidlertid sammen igen for at gendanne bandet Train. De valgte at tage afsked med flere af de gamle bandmedlemmer og rekruttere nye i form af Jerry Becker og Hector Moldonado. I oktober samme år udgav bandet så dets femte studiealbum, som snart skulle vise sig at blive dets hidtil mest succesfulde. Albummet blev navngivet Save Me, San Francisco, som en tak og hyldest til bandets fødeby. Albummet blev guld-certificeret af RIAA, mens singlen, "Hey, Soul Sister", modtog 6 gange platin. Trains seneste album, California 37, udkom i foråret 2012 og modtog også et guld-certifikat af RIAA.

Den 5. juni 2014 kl. 23:08 offentliggjorde bandet i en meddelelse på deres hjemmeside, at trommeslageren Scott Underwood, én af de tre tilbageværende grundlæggere af Train, havde valgt at forlade bandet. En klar årsag til dette blev ikke givet.

Diskografi 
 Train (1998)
 Drops of Jupiter (2001)
 My Private Nation (2003)
 For Me, It's You (2006)
 Save Me, San Francisco (2009)
 California 37'' (2012)

Kilder 

Musikgrupper fra USA
Dyttebøl

Dyttebøl (dansk) eller Düttebüll (tysk) er et gods beliggende mellem landsbyerne Pommerby og Kronsgaard på halvøen Gelting Birk i det østlige Angel i Sydslesvig. Administrativt hører godset under Kronsgaard kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Gelting Sogn. Sognet lå i Kappel Herred (oprindelig Ny Herred, Flensborg Amt, Sønderjylland), da området tilhørte Danmark. 

I middelalderen hørte Gelting-området som krongods under den danske krone. I 1409 kom landsbyen Dyttebøl til Slesvig domkapitel. Lidt senere blev den afstået til Runtoft gods (Rundtoft gods). I 1460 nævnes landsbyen Dyttebøl med 8 gårde og en mølle. I 1593 blev Dyttebøl et selvstændigt gods, efter at ejeren havde nedlagt landsbyen og oprettet en hovedgård. Godset kom 1713 under det østangelske godsdistrikt. I 1783 blev bøndernes livegenskab ophævet. I 1840 var der godt 770 undergivne og ansatte på godset. Til godset hørte besiddelser i Gelting Sogn (i selve Dyttebøl, Nybby og Pommerby), Eskeris Sogn (Nisvrå og Rørmose) og Stenbjeg Sogn (Stenbjerg). I 1615 udskiltes Udmark, som blev et selvstændig gods. I stedet kom Kronsgaard under Dyttebøl. I en periode havde godset fælles ejer med Bukhavn gods. I 1853 kom godset under det nyoprettede Kappel Herred. Tæt på godset ligger bebyggelser/lokaliteter Børsby, Brede, Galtmose (Golsmaas), Møllebro og Puthul.

Stednavnet er første gang dokumenteret 1438. Navnet betegnede oprindelig landsbyen af samme navn, som lå nordvest for hovedgården. Forleddet er afledt af personnavnet *Dytti, en svagtbøjet sideform til tilnavn Dyttr, samme form som i Dybbøl. 

Den sydslesvigske maler og illustrator Margareta Erichsen arbejdede 1937/1938 som kok på godset.

Noter 

De to adelige godsdistrikter i Angel
Herregårde i Slesvig-Holsten